Ma nezzi-d ɣer yiseggasen-agi ineggura, iban-d wudem nniḍen n lɣerba, ayen umi qqaren s teεrabt « lḥerraga ». Tamsalt-agi teεna ladɣa ilmeẓyen. Uysen seg tmurtnsen imi ulac axeddim, ur ufin tudert i asen-ilaqen. Uɣalen ttnadin ɣef trewla akken i ttufan. Ttaεraḍen ad zegren ɣer tmura tibeṛṛaniyin seg lebḥer. Ttεemmiden i lmut wala ad qqimen i lhif n tmurt-nsen. Yeṭṭuqqet wannect-a di tmurt n Lezzayer. Yegla s uzegzaw d uqquran, ama yeɣra neɣ ur yeɣri, yiwen n wasif i ten-yewwin.